|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Παγκόσμιο Κέντρο Εμπορίου 1** |

Το **Παγκόσμιο Κέντρο Εμπορίου 1** (πρώην **Πύργος της Ελευθερίας**) (επίσης γνωστός ως **One World Trade Center**) είναι ο κύριος ουρανοξύστης του συμπλέγματος κτιρίων του Παγκόσμιου Κέντρου Εμπορίου στο Μανχάταν της Νέας Υόρκης. Αποτελεί τον υψηλότερο και ακριβότερο στην κατασκευή ουρανοξύστη στο δυτικό ημισφαίριο, καθώς η κεραία του αγγίζει 541 μέτρα (ο προηγούμενος κάτοχος του ρεκόρ, ο Γουίλις Τάουερ στο Σικάγο φτάνει τα 530 μέτρα) και η κατασκευή του κόστισε συνολικά 3,9 δισ. δολλάρια. Η κατασκευή μοιράζεται το όνομά της με τον Βόρειο Πύργο, ο οποίος καταστράφηκε ολοσχερώς κατά τις επιθέσεις της 11ης Σεπτεμβρίου 2001.

Ο αρχιτέκτονας του κτιρίου ήταν ο Ντέιβιντ Τσάιλντς, του οποίου η εταιρία στην οποία εργάζεται, η Skidmore, Owings & Merill σχεδίασε το Μπουρτζ Καλίφα στα Η.Α.Ε και τον Γιούλις Τάουερ. Η κατασκευή των θεμελίων και τον υπογείων ορόφων ξεκίνησε στις 27 Απριλίου 2006. Από τις 30 Απριλίου 2012 αποτελεί το πιο ψηλό κτίριο στην Νέα Υόρκη, όταν και ξεπέρασε σε ύψος το Εμπάιρ Στέιτ Μπίλντινγκ. Στις 10 Μαΐου 2013, τοποθετήθηκε το τελευταίο κομμάτι του κτιρίου, η άκρη της κεραίας του, φτάνοντας το κτίριο στα 541 μέτρα. Το ύψους του κτιρίου είναι συμβολικό, διότι σε πόδια, την μονάδα μέτρησης του μήκους στις Η.Π.Α. μετατρέπεται σε 1.776 πόδια, έτος της Διακήρυξης της Ανεξαρτησίας των Η.Π.Α. .Στις 3 Νοεμβρίου 2014 το κτίριο άνοιξε για το κοινό και στέγασε την πρώτη εταιρεία, Condé Nast, η οποία κατέλαβε 24 ορόφους.

Το νέο, επανασχεδιασμένο Παγκόσμιο Κέντρο Εμπορίου θα αποτελείται από πέντε ουρανοξύστες, εκ των οποίων οι τρεις έχουν ολοκληρωθεί (Παγκόσμιο Κέντρο Εμπορίου 1, 4 και 7), οι δύο βρίσκονται σε αναμονή (Παγκόσμιο Κέντρο Εμπορίου 2 και 5) και ο ένας βρίσκεται υπό κατασκευή (Παγκόσμιο Κέντρο Εμπορίου 3), καθώς και το Εθνικό Μουσείο και Μνημείο 11ης Σεπτεμβρίου, το οποίο περιλαμβάνει ένα μουσείο για το προηγούμενο Παγκόσμιο Κέντρο Εμπορίου και για τα θύματα των επιθέσεων και δύο γιγαντιαία συντριβάνια-μνημεία στην βάση των Δίδυμων Πύργων.

Το αρχικό Παγκόσμιο Κέντρο Εμπορίου 1 (1971–2001)
-------------------------------------------------

Το Παγκόσμιο Κέντρο Εμπορίου 1 φαίνεται στο ηλιοβασίλεμα. Η γέφυρα Βερρατσάνο Νάροους φαίνεται στο βάθος.
Η κατασκευή του Παγκόσμιου Κέντρου Εμπορίου, του οποίου οι Δίδυμοι Πύργοι (Παγκόσμιο Κέντρο Εμπορίου 1 και 2) ήταν τα επίκεντρα, σχεδιάστηκε ως έργο αστικής ανανέωσης και πρωτοστάτησε από τον Ντέιβιντ Ροκφέλερ. Το έργο είχε σκοπό να βοηθήσει στην αναζωογόνηση του Κάτω Μανχάταν. Το έργο σχεδιάστηκε από τη Λιμενική Αρχή της Νέας Υόρκης και του Νιου Τζέρσεϊ, η οποία προσέλαβε τον αρχιτέκτονα Minoru Yamasaki. Είχε την ιδέα να χτίσει δίδυμους πύργους. Μετά από εκτεταμένες διαπραγματεύσεις, οι κυβερνήσεις του Νιου Τζέρσεϋ και της Πολιτείας της Νέας Υόρκης, που εποπτεύουν τη Λιμενική Αρχή, συναίνεσαν στην κατασκευή του Παγκόσμιου Κέντρου Εμπορίου στην τοποθεσία Radio Row, που βρίσκεται στην κατώτερη δυτική περιοχή του Μανχάταν. Για να ικανοποιήσει την κυβέρνηση του Νιου Τζέρσεϊ, η Λιμενική Αρχή συμφώνησε να αγοράσει τον πτωχευμένο σιδηρόδρομο Hudson & Manhattan (μετονομάστηκε σε Port Authority Trans-Hudson), που μετέφερε επιβάτες από το Νιου Τζέρσεϊ στο Κάτω Μανχάταν.

Παραπομπές
----------

1. 1 2  www.skyscrapercenter.com/building/one-world-trade-center/98.
2. ↑
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 20 Απριλίου 2015. Ανακτήθηκε στις 4 Νοεμβρίου 2014.
4. ↑
5. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 23 Δεκεμβρίου 2014. Ανακτήθηκε στις 1 Αυγούστου 2022.
6. ↑  Internet Archive, Angus K. (1999). *Twin towers : the life of New York City's World Trade Center*. New Brunswick, N.J. : Rutgers University Press. ISBN 978-0-8135-2742-0.
7. ↑  «2 STATES AGREE ON HUDSON TUBES AND TRADE CENTER; New York and Jersey Settle on Bill to Permit Port Authority Operation NEW TERMINAL PLANNED Downtown H. & M. Depot to Be Erected in Conjunction With Commerce Unit Rehabilitation Due ACCORD REACHED ON HUDSON TUBES Savings Expected Boundaries Defined». *timesmachine.nytimes.com* (στα Αγγλικά). Ανακτήθηκε στις 4 Φεβρουαρίου 2022.
8. ↑  «AUTHORITY TRAINS WINNING PLAUDITS; Riders and Employes Seem Pleased as PATH Is 5» (στα αγγλικά). *The New York Times*. 1967-09-04. ISSN 0362-4331.. Ανακτήθηκε στις 2022-02-04.

Εξωτερικοί σύνδεσμοι
--------------------

* Πολυμέσα σχετικά με το θέμα  One World Trade Center στο Wikimedia Commons
* (Αγγλικά) Η επίσημη ιστοσελίδα του Παγκόσμιου Κέντρου Εμπορίου 1

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 150382242
* LCCN: sh2017004209

 |

 |